**Priprema scenarija za nastavu koja implementira razvoj ključnih kompetencija**

**Škola: OŠ „Srbija“ Bar**

**Ime i prezime nastavnika: Rajna Popović**

|  |  |
| --- | --- |
| **1. Predmet/predmeti,**  **Vannastavna/vanškolska aktivnost** | **Predmetna nastava**  **Engleski jezik** |
| **2.Tema / OVI - Obrazovno/vaspitni ishod** | **'A World Without Bees'**  **„ Svijet bez pčela“**  Na kraju učenja učenik će moći da razumije živi i snimljeni govor, da učestvuje u razgovoru i povezano govori na zadatu temu, da piše i pisano se izražava o zadatoj temi, koristeći usvojenu gramatiku i leksiku. |
| **3. Ishodi učenja**  (iz službenog programa za određeni predmet) | Učenik će moći da:   * uoči glavnu misao/suštinu marerijala koji sluša/čita * pronađe rješenje problema * prenese misao i suštinu problema drugima * izlaže na zadatu temu koristeći novousvojeni vokabular * traži i daje informacije * iznese svoj stav i obrazloži svoje mišljenje, piše funkcionalne tekstove * pravi digitalni sadržaj i dijeli ga sa drugima * pravi Glosar (Rječnik pojmova vezanih za određenu temu) * saosjeća i živi u skladu sa zakonima prirode * osjeti odgovornost i potrebu za očuvanjem životne sredine |
| **4. Ishodi učenja za ključne kompetencije** | 1. **Kompetencija pismenosti –** razlikuju i koriste razne izvore, traže, prikupljaju i obrađuju informacije, koriste pomagala, izražavaju usmene i pisane argumente. **2**.**1.3.; 2.1.6.; 2.1.8.** 2. **Kompetencija višejezičnosti –** koriste strani jezik za razumijevanje, izražavanje i tumačenje pojmova, misli, osjećanja, činjenica i mišljenja u usmenom i pisanom obliku. **2.2.4.; 2.2.6.** 3. **Matematička kompetencija i kompetencija u nauci, tehnologiji i inženjerstvu**   Razumiju promjene uzrokovane ljudskom aktivnošću i pružaju podršku za održivost životne sredine.  **2.3.9.; 2.3.1.3.; 2.3.1.4.; 2.3.1.5.**  **4. Digitalna kompetencija**  Koristi digitalne uređaje, aplikacije i jednostavne  Softvere za kreiranje, obradu, adaptaciju i spremanje  teksta, slika, videa i drugih digitalnih sadržaja.  **2.4.5.; 2.4.6.; 2.4.8.;**  **5. Lična, društvena i kompetencija učenja kako učiti**  Kritički razmišljaju i donose odluke. **2.5.8.**  **6. Građanska kompetencija** –Konstruktivno  Učestvuju u aktivnostima zajednice i preuzimaju  odgovornost za životnu sredinu.  **2.6.5.; 2.6.9.; 2.6.10.; 2.6.16.**  **7. Preduzetnička kompetencija** – Imaju osjećaj za  inicijativu i djelovanje, proaktivnost, budućnost,  hrabrost i upornost u postizanju ciljeva. **2.7.4.; 2.7.9.** |
| **5. Ciljna grupa** | Učenici 8. i 9.razreda kao organizatori i inicijatori  Ostali učenici kao posmatrači, učesnici I realizatori. |
| **6. Broj časova i vremenski period realizacije** | Tokom maja 2021. 4-5 časova  Kabinet za engleski jezik, hol Škole, prostorije  Udruženja pčelara, školsko dvorište |
| **7. Scenario i strategije učenja** | **Uvodni dio časa**  Na projektnom platnu sa laptopa kreće animacija: zujanje pčele, let u krug i ujed.  Usmeno pitanje prisutnima: „Šta bi ti uradio-ubio pčelu ili bi samo otvorio prozor i pustio je da odleti?“  Slijede odgovori, komentari i razmišljanja. Numerički se prikazuje i jedna i druga odluka.  Na kraju rada će učesnici dobiti još jednu priliku da odgovore na isto pitanje.  **Glavni dio časa**  Radi uspješnijeg praćenja rada, učenicima je podijeljen ***Bee Glossary*** *(Rječnik pojmova o temi“ pčela“)* sa engleskog na csbh jezik kojeg je uradila grupa učenika.  **Power Point prezentacija** o pčelama prikazuje se u 4 dijela.   * Prvi dio prezentacije:   Grupa učenika najavljuje svoju želju da bude prva generacija koja želi da u našu Eko školu uvede obilježavanje Svjetskog dana pčela, 20.maj.   * Drugi dio prezentacije prikazuje život, rad i značaj pčela za životnu sredinu.   Nakon upoznavanja sa ovim dijelom prezentacije, jedna grupa učenika pomoću **mape uma** iznosi ključni pojam 'Bee'(„Pčela“) i klasifikuje relevantne riječi i grupe riječi.   * Treći dio prezentacije pokazuje kako bi svijet izgledao bez pčela.   Pošto je problem predočen, učenici po grupama crtaju **„drvo problema“**koje im, kao metoda mapiranja problema pomaže da razmatraju sugerisana i da pronalaze sopstvena rješenja.   * Četvrti dio prezentacije privlači pažnju postavljanjem rješenja problema i apelom na akciju motom *'Bee engaged!'*   Navode se predstojeća zaduženja učenika u svojoj školi, školskom dvorištu, u svojoj bašti i kući i u lokalnoj zajednici.  Na kraju se ponovo postavlja isto pitanje kao na početku rada sa očekivanjem da će, nakon iznošenja i uviđanja problema prijetećeg istrebljenja pčela, znatno porasti broj onih koji bi pčelu koja ih je ubola, pustili da odleti.  Učenici i ostali prisutni dobijaju i flajer, koji je takođe rezultat rada određenog broja učenika. Pored flajera, prisutni slobodno razgledaju i učeničke radove i realije postavljene u učionici.  Učenici dijele prisutnima i *Bee happy* stikere;  Rad tokom časa je praćen muzičkim numerama inspirisanim temom „pčela.“  Nakon ovog blok časa, slijede ostale aktivnosti:   * Čas(ovi) u prirodi: obilazak pčelinjaka, posjeta Udruženju pčelara Bara; * Aktivnosti u školskom dvorištu, u školi, kući, svom dvorištu, ulici, lokalnoj zajednici. * Organizovanje izložbe fotografija koje su učenici uradili tokom obilazaka, posjeta i tokom svog rada; * Organizovanje izložbe učeničkih likovnih radova na relevantnu temu; * Organizovanje izložbe Mape uma i Drveta problema; * Prikupljanje podataka i davanje doprinosa za objavljivanje priloga o svim ovim aktivnostima u školskom ekološko-digitalnom časopisu Eko Bit, na Facebook stranici Škole kao i na portalu Bar info. |
| **8. Nastavni materijali za podučavanje i učenje** | *Power Point* prezentacija 1) Svjetski dan pčela 2) Značaj pčela za živi svijet 3) Kako bi izgledao svijet bez pčela 4) Kampanja *'Save Bees*!' u školi i lokalnoj zajednici.  Radni listići sa uputstvima za izradu mape uma i drveta problema;  *Bee Glossary (*Glosar pojmova koji se odnose na temu „Pčela“);  Muzičke numere sa temom „Pčela“;  Flajeri sa sadržanom datom temom u digitalnoj i papirnoj verziji;  Fotografije i video zapisi koje su uradili učenici;  Likovni radovi učenika na temu “*Bee engaged!”* |
| **9. Potrebna materijalna sredstva** | Mobilni telefon, laptop, projektor, internet, štampač, papir za štampanje, fotoaparat, panoi, nekoliko komada hamera, flomasteri, olovke, bojice, ljepilo, makaze. |
| **10. Očekivani rezultati** | * Sprovedena *Power Point* Prezentacija 1), 2), 3), 4); * Urađena, prezentovana i izložena Mapa uma i   Drvo problema;   * Izrađen, predstavljen I podijeljen tematskiGlosar*- Bee Glossary;* * Urađeni, prezentovaniI podijeljeni flajeri; * Urađeni panoi u kabinetu za engleski jezik i u holu Škole; * Izrađeni *Bee happy* stikeri; * Sprovedena kampanja *Save Bees!* u školi, kući i lokalnoj zajednici; * Izvršena posjeta barskom udruženju “ Pčela“ i upoznavanje sa njihovom djelatnošću i aktivnostima kao i obilazak pčelinjaka i pravljenje fotografija i izrada video zapisa; * Izložen i predstavljen pano sa učeničkim fotografijama pod nazivom “*Bee engaged!”* * Organizovana izložba učeničkih likovnih tematskih radova; * Stvaranje sekcije „Matica“u okviru školskog Eko odbora; * Prilog o svim ovim dešavanjima u školskom ekološko digitalnom časopisu “ Eko Bit“; * Prilog objavljen i na Facebook stranici Škole. * Prilog objavljen i na portalu Bar info u okviru tekućih dešavanja u Školi. |
| **11. Opis sistema vrednovanja** | **Tehnike:**  Uspješno angažovanje učenika na izradi Power Point prezentacije o pčelama;  Prezentacija Mape uma i Drveta problema;  Donešeni zaključci i planirana kampanja sa razrađenim aktivnostima;  Održane izložbe fotografija kao i izložba tematskih likovnih radova.  Kriterijumi uspješnosti  85% učenika savladalo u potpunosti- IZVRSNO;  75% učenika savladalo- USPJEŠNO;  50% učenika savladalo – ZADOVOLJAVAJUĆE. |
| **12. Evaluacija** | Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike). |